b'\n_START_ARTICLE_\nNorman Angell\n_START_PARAGRAPH_\nSir Ralph Norman Angell Lane (26. joulukuuta 1872 \xe2\x80\x93 7. lokakuuta 1967) oli englantilainen kirjoittaja ja Ty\xc3\xb6v\xc3\xa4enpuolueen kansanedustaja. H\xc3\xa4n vietti nuoruudessaan seitsem\xc3\xa4n vuotta Kaliforniassa, ensin cowboyna, my\xc3\xb6hemmin lehtimiehen\xc3\xa4. Englantiin palattuaan h\xc3\xa4n liittyi ty\xc3\xb6v\xc3\xa4enpuolueeseen ja nousi sen kansanedustajaksi 1929\xe2\x80\x931931._NEWLINE_Angellin tunnetuin teos on vuodelta 1909 nimelt\xc3\xa4\xc3\xa4n Europe\xe2\x80\x99s Optical Illusion (my\xc3\xb6s nimell\xc3\xa4 The Great Illusion). Se kertoo taloudellisen ja poliittisen vallan jakautumisesta ja suhteesta toisiinsa. Joidenkin mukaan ty\xc3\xb6n ilmestymisen j\xc3\xa4lkeen toteutuneet kaksi maailmansotaa traagisesti todistavat Angellin olleen oikeassa. _NEWLINE_Angell sai Nobelin rauhanpalkinnon vuonna 1933.'